Številka: 542-46/2018/67

Ljubljana, 14. novembra 2018

GENERALNI SEKRETARIAT VLADE

REPUBLIKE SLOVENIJE

Gp.gs@gov.si

**ZADEVA: Popravek gradiva št. 1**

1. **Navedba gradiva, ki se popravlja:**

Izhodišča za udeležbo dr. Andreja Bertonclja, ministra za finance na izrednem zasedanju Evroskupine 19. novembra 2018 v Bruslju – predlog za obravnavo

1. **Besedilo popravka:**

Gradivo se popravi upoštevaje zadnji sklicani dnevni red Evroskupine 19.11.2018, in sicer v dveh točkah :

* Črtano je poglavje 1 - zasedanje Evroskupine v rednem formatu na temo Grčije, saj tega sestanka ne bo. Posledično je oblikovno popravljen preostali del izhodišča.
* Dodana je informacija, da v okviru reforme Evropskega mehanizma za stabilnost potekajo razprave o spremembi CAC klavzul (Collective Action Clauses), t.j. potencialni spremembi načina glasovanja o spremembah ključnih pogojev določil obveznic, katerih izdajatelji so države članice evroobmočja. Informacija je dodana upoštevaje dnevni red, ki smo ga prejeli 13.11.2018.
1. **Priloga:**

 Čistopis vladnega gradiva.

Metod Dragonja

 državni sekretar

Župančičeva 3, p.p. 644a, 1001, Ljubljana

T: 01 369 66 00

 F: 01 369 66 09

 E: gp.mf@gov.si

|  |
| --- |
| Številka: 542-46/2018/67 |
| Ljubljana, 14. november 2018 |
| EVA / |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Izhodišča za udeležbo dr. Andreja Bertonclja, ministra za finance na izrednem zasedanju Evroskupine 19. novembra 2018 v Bruslju** |
| **1. Predlog sklepov vlade:** |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 55/09, 38/10 – ZUKN, 8/12, 21/13, 47/13-ZDU-1G, 65/14 in 55/17) je Vlada Republike Slovenije na seji dne ... pod točko ... sprejela naslednji sklep:* Vlada Republike Slovenije je sprejela Izhodišča za udeležbo dr. Andreja Bertonclja, ministra za finance na izrednem zasedanju Evroskupine 19. novembra 2018 v Bruslju.
* Vlada Republike Slovenije je imenovala delegacijo v naslednji sestavi:
* dr. Andrej Bertoncelj, minister za finance, vodja delegacije;
* mag. Žiga Lavrič, svetovalec na Stalnem predstavništvu RS pri EU.
* Vlada Republike Slovenije v skladu z Zakonom o sodelovanju med vlado in državnim zborom v zadevah EU sprejeta Izhodišča posreduje v seznanitev Državnemu zboru Republike Slovenije.

Stojan Tramte GENERALNI SEKRETARPriloga:* predlog sklepa (Priloga 1)
* izhodišča (Priloga 2)

Prejmejo:* Ministrstvo za finance,
* Ministrstvo za zunanje zadeve,
* Generalni sekretariat Vlade RS.
 |
|  |

|  |
| --- |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * Urška Cvelbar, generalna direktorica na Ministrstvu za finance,
* Andrej Kavčič, vodja sektorja za mednarodne finančne odnose na Ministrstvu za finance,
* Mateja Janša, sekretarka na Ministrstvu za finance.
 |
| **3.b Zunanji strokovnjaki, ki so sodelovali pri pripravi dela ali celotnega gradiva: /** |
| / |
| **4. Predstavniki vlade, ki bodo sodelovali pri delu državnega zbora:**dr. Andrej Bertoncelj, minister za finance; mag. Saša Jazbec, državna sekretarka na ministrstvu za financeMetod Dragonja, državni sekretar na Ministrstvu za financeNatalija Kovač Jereb, državna sekretarka na Ministrstvu za financeUrška Cvelbar, generalna direktorica Direktorata za finančni sistemAndrej Kavčič, vodja Sektorja za mednarodne finančne odnose Mateja Janša, sekretarka na Ministrstvu za finance |
| / |
| **5. Kratek povzetek gradiva:** |
| Minister za finance dr.Andrej Bertoncelj se bo 19. novembra 2018 v Bruslju udeležil izrednega zasedanja Evroskupine. Zasedanje bo v razširjeni sestavi (EU 27 brez Združenega kraljestva). Namen je pripraviti razpravo o nekaterih predlogih za poglobitev EMU, o katerih naj bi odločal vrh evroobmočja decembra 2018 (dokončanje bančne unije, reforma Evropskega mehanizma za stabilnost, vzpostavitev skupnega varovala za enotni reševalni sklad, fiskalni elementi poglabljanja ekonomske in monetarne unije).  |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR:**/ |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| SKUPAJ |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
|  |
| **7.b Predstavitev ocene finančnih posledic pod 40.000 EUR:**Stroške udeležbe v višini cca. 1.000,00 EUR, krije Ministrstvo za finance iz svoje postavke. |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:- pristojnosti občin,- delovanje občin,- financiranje občin. | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE
 |
|  |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| / |
|  |
| **10. Pri pripravi gradiva so bile upoštevane zahteve iz Resolucije o normativni dejavnosti:** | NE |
| **11. Gradivo je uvrščeno v delovni program vlade:** | NE |
|   dr. Andrej Bertoncelj minister |

PRILOGE:

* predlog sklepa (Priloga 1)
* izhodišča (Priloga 2)

**PRILOGA 1**

**Predlog sklepa**

Številka:

Datum:

Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10-ZUKN, 8/12, 21/13, 47/13-ZDU-1G, 65/14 in 55/17) je Vlada Republike Slovenije na seji dne ... pod točko ... sprejela naslednji sklep:

SKLEP

* Vlada Republike Slovenije je sprejela Izhodišča za udeležbo dr. Andreja Bertonclja, ministra za finance, na izrednem zasedanju Evroskupine 19. novembra 2018 v Bruslju.
* Vlada Republike Slovenije je imenovala delegacijo v naslednji sestavi:
* dr. Andrej Bertoncelj, minister za finance;
* mag. Žiga Lavrič, svetovalec na Stalnem predstavništvu RS pri EU.
* Vlada Republike Slovenije v skladu z Zakonom o sodelovanju med vlado in državnim zborom v zadevah EU sprejeta Izhodišča posreduje v seznanitev Državnemu zboru Republike Slovenije.

Stojan Tramte

 GENERALNI SEKRETAR

Priloga:

* izhodišča

Prejmejo:

* Ministrstvo za finance
* Ministrstvo za zunanje zadeve
* Generalni sekretariat Vlade RS

**PRILOGA 2**

**Izhodišča za udeležbo dr. Andreja Bertonclja, ministra za finance na izrednem zasedanju Evroskupine 19. novembra 2018 v Bruslju**

**Namen in teme zasedanja Evroskupine v razširjeni sestavi**

Minister za finance dr. Andrej Bertoncelj se bo 19. novembra 2018 v Bruslju udeležil izrednega zasedanja Evroskupine. Sestanek bo potekal v razširjeni sestavi, t.j. v sestavi finančnih ministrov vseh držav članic EU z izjemo Združenega kraljestva.

Zasedanje bo namenjeno nadaljevanju razprave in pripravi odločitev za decembrsko zasedanje vrha evroobmočja glede nekaterih vidikov poglabljanja ekonomske in monetarne unije.

Voditelji evroobmočja so namreč na zasedanju 29. junija 2018 Evroskupino pozvali, da do decembra pripravi predloge v zvezi s poglabljanjem EMU. Glede dokončanja bančne unije so Evroskupino pozvali, da pripravi časovni načrt za pričetek političnih pogajanj o evropskem sistemu jamstva za vloge, pri čemer naj upoštevajo že dogovorjene elemente iz časovnega načrta, ki ga je Svet ECOFIN sprejel junija 2016. Junija so se voditelji tudi dogovorili, da bo Evropski mehanizem za stabilnost zagotovil skupni podporni mehanizem za enotni sklad za reševanje, Evroskupini pa naložili, da do decembra letos v tej zvezi pripravi mandat Evropskega mehanizma za stabilnost ter okvirne elemente širše reforme oz. nadaljnjega razvoja Evropskega mehanizma za stabilnost (EMS). Evroskupina je bila tudi pozvana, da nadaljuje z razpravo o ostalih elementih poglabljanja ekonomske in monetarne unije.

V zvezi z reformo Evropskega mehanizma za stabilnost je v teku pregled obstoječih orodij, še posebej previdnostnih instrumentov, razprava o vlogi EMS v programih in pri ocenjevanju vzdržnosti dolga ter o t.i. »Collective Action Clauses, t.j. potencialni spremembi načina glasovanja o spremembah ključnih pogojev določil obveznic, katerih izdajatelji so države članice evroobmočja.

 V pripravi je tudi mandat EMS za skupno varovalo za enotni reševalni sklad, vključno s pogoji za njegovo zgodnejšo uvedbo ter potencialnimi spremembami medvladne pogodbe o prenosu prispevkov v skupni reševalni sklad. Na tehnični ravni potekajo tudi razprave o potencialnem okviru za zagotavljanje likvidnosti kreditnim institucijam v reševanju.

V zvezi s časovnico za pričetek političnih razprav o evropskem sistemu jamstva za vloge je v razpravi način spremljanja znižanja tveganj v bančnem sektorju EU, vključno z indikatorji. Ravno tako potekajo tudi pogajanja med Svetom in Evropskim parlamentom o svežnju bančnih predlogov za znižanje tveganj v bančnem sektorju EU, k zaključku katerih je vrh evroobmočja pozval do konca leta.

V zvezi z ostalimi elementi poglabljanja ekonomske in monetarne unije je pričakovati razpravo o predlogu Evropske komisije z 31.5.2018 o vzpostavitvi evropske funkcije za stabilizacijo naložb, ki je del svežnja predlogov za prihodnji večletni finančni okvir po letu 2020 ter tudi o predlogih nekaterih držav članic za vzpostavitev fiskalne kapacitete za evroobmočje.

**Stališče Republike Slovenije**

V zvezi z nadaljnjimi koraki poglabljanja ekonomske in monetarne unije Slovenija ostaja zavezana k časovnici začrtani na vrhu evrooobmočja decembra 2017 in junija 2018, ki daje poudarek dokončanju bančne unije in vzpostavitvi skupnega varovala za enotni reševalni sklad v okviru Evropskega mehanizma za stabilnost.

V razpravi o reformi evropskega mehanizma za stabilnost Slovenija izhaja iz stališča, ki ga je že zavzela do predloga uredbe Sveta o vzpostavitvi Evropskega denarnega sklada. Predvsem Slovenija tu podpira ohranitev medvladnega pristopa ter ohranitev načela soglasja držav članic pri odobritvah posamičnih izplačil finančne pomoči iz programa EMS. Ravno tako podpira podrobnejšo opredelitev pogojev dostopa do instrumentov pomoči EMS, ki naj bodo prilagojeni namenu in značilnostim instrumenta. V razpravi o potencialni krepitvi vloge EMS pri analizi vzdržnosti dolga držav članic je potrebno iskati uravnoteženo rešitev, ki bo upoštevala pravne institucionalne pristojnosti Evropske komisije na področju ekonomskega upravljanja ter legitimen interes EMS, da na ustrezen način izvaja oceno tveganja potencialnega posojilojemalca z namenom, da zaščiti sredstva delničark EMS, ki so države članice evroobmočja.

Slovenija podpira vzpostavitev skupnega varovala za enotni reševalni sklad v okviru Evropskega mehanizma za stabilnost, katerega obseg naj bo usklajen s ciljno ravnijo enotnega sklada za reševanje. Tudi tu Slovenija zagovarja ohranitev načela soglasja, a je pripravljena iskati rešitve, ki bi omogočile hitro sprejemanje odločitev. Instrument bi lahko nadomestil obstoječi instrument za direktno dokapitalizacijo kreditnih institucij. Morebitna uporaba tega instrumenta za namene zagotavljanja likvidnosti v reševanju zahteva dodatno razpravo.

Časovnica za dokončanje bančne unije, t.j. vzpostavitev evropske sheme za jamstvo vlog ter vzpostavitev skupnega varovala za enotni reševalni sklad, naj temelji na nadgradnji ukrepov iz že dogovorjenega časovnega načrta, ki ga je sprejel Svet ECOFIN junija 2016 ter na spremljanju znižanja tveganj v bančnem sektorju EU. Nadaljnje znižanje tveganj v bančnem sektorju je ključno za nadaljnjo delitev tveganj. Način spremljanja znižanja tveganj naj poteka na osnovi kvalitativnih in kvantitativnih kazalcev, pri čemer poleg izpolnjevanja bonitetnih zahtev iz EU zakonodaje igrajo ključno vlogo obseg slabih posojil ter obseg kapitala in drugih blažilnikov, ki jih je možno uporabiti za reševanje bank.

V zvezi s fiskalnimi vidiki poglabljanja ekonomske in monetarne unije Slovenija daje poudarek predvsem poenostavitvi obstoječih fiskalnih pravil. Predlog Evropske komisije za vzpostavitev Evropskega instrumenta za stabilizacijo investicij Slovenija sicer načeloma podpira zaradi potencialnega pozitivnega prispevka mehanizma za delitev tveganja k makroekonomski odpornosti. Na dolgi rok bi lahko vodil k močnejši ekonomski in monetarni uniji in omogočil učinkovito obvladovanje morebitnih negativnih javnofinančnih posledic v primeru naslednjega obrata v gospodarskem ciklu. Ne glede na to pa je za odločitev o uvedbi potencialnih novih instrumentov fiskalne narave za evroobmočje potrebna dodatna razprava glede namena, smotrnosti in načina financiranja, kar bo vplivalo tudi na obliko instrumenta, pogoje dostopanja ter institucionalno arhitekturo.

**Seznam članov delegacije**

Predlaga se delegacija v naslednji sestavi:

* dr. Andrej Bertoncelj, minister za finance, vodja delegacije;
* mag. Žiga Lavrič, svetovalec na Stalnem predstavništvu RS pri EU.